Βελτιστοποίηση εκχύλισης φαινολικών ενώσεων από φλοιό λεμονιού και έλεγχος αντιμικροβιακής δράσης παραγώμενων εκχυλισμάτων
Creators: name: Παλαιολόγου, Ειρήνη Ιωάννη
Publisher: name: Aristotle University of Thessaloniki
Year: 2020
Subjects: Βαθέως εύτηκτοι διαλύτες
Φλοιός λεμονιού
Αντιμικροβιακή δράση
Deep eutectic solvents
Lemon peel
Antimicrobial activity

description: Στην παρούσα διατριβή δημιουργήθηκε ένας βαθέως εύτηκτος διαλύτης από την ανάμιξη ενός άλατος χλωριούχου χολίνης και γλυκερόλης. Ο διαλύτης αυτός είναι φιλικός προς το περιβάλλον και αξιολογήθηκε για την ικανότητα του ως προς την ανάκτηση πολυφαινολικών αντιοξειδωτικών από ξηρό κονιορτοποιημένο φλοιό λεμονιού, ένα υποπροϊόν της βιομηχανίας τροφίμων. Η αξιολόγηση βασίστηκε στην βελτιστοποίηση της εκχύλισης με την εφαρμογή ενός κεντρικού σύνθετου πειραματικού σχεδιασμού, ενώ πραγματοποιήθηκε σε υδατόλουτρο υπό ανάδευση. Οι ανεξάρτητες μεταβλητές που μελετήθηκαν ήταν η συγκέντρωση νερού στο διαλύτη (CW), ο λόγος υγρού προς στερεό (RL/s) και η διάρκεια εκχύλισης (t). Τα αποτελέσματα έδειξαν ότι κάτω από τις βέλτιστες συνθήκες, η απόδοση της εκχύλισης σε ολικές πολυφαινόλες και αντιοξειδωτική δράση ήταν 24,23 mg GAE ανά γραμμάριο ξηρού βάρους και 35,65 μm ΤRE ανά γραμμάριο ξηρού βάρους, αντίστοιχα. Το εκχύλισμα με την μεγαλύτερη απόδοση σε ολικές πολυφαινόλες προστέθηκε σε μη ανθρακούχο αναψυκτικό λεμονάδας και το τελικό προϊόν μελετήθηκε ως προς την αντιοξειδωτική του δράση, το ολικό φαινολικό περιεχόμενο, φυσικοχημικές παραμέτρους όπως το pH και τα ολικά διαλυτά στερεά καθώς και τη μικροβιολογική του σταθερότητα. Δοκιμές σταθερότητας του παρασκευασθέντος αναψυκτικού πραγματοποιήθηκαν με αποθήκευσή του για 0, 15 και 30 ημέρες σε θερμοκρασίες 4, 25 και 45oC, σε σύγκριση με το αντίστοιχο αναψυκτικό με τεχνητά συντηρητικά. Όσον αφορά τη μελέτη σταθερότητας του αναψυκτικού, τόσο η αντιοξειδωτική δράση όσο και το ολικό φαινολικό περιεχόμενο παρουσίασαν παρόμοιες μεταβολές σε όλα τα δείγματα, με την αντιοξειδωτική δράση να αυξάνεται κατά την 15η ημέρα αποθήκευσης, ενώ το ολικό φαινολικό περιεχόμενο στον ίδιο χρόνο αποθήκευσης μειώθηκε. Επιπλέον, δεν παρατηρήθηκε μικροβιακή αλλοίωση κατά την αποθήκευση των δειγμάτων, ενώ δεν παρατηρήθηκε επίσης αντιμυκητιακή δράση. Τέλος, μελετήθηκε η ικανότητα του εκχυλίσματος που παραλήφθηκε, κάτω από τις βέλτιστες συνθήκες, ως προς την ικανότητά του να παρεμποδίζει την βακτηριακή ανάπτυξη (παθογόνων και γαλακτικών βακτηρίων) με τη μέθοδο διάχυσης σε άγαρ μέσω βοθρίων. Το εκχύλισμα παρεμπόδισε την ανάπτυξη των παθογόνων βακτηρίων, ενώ δεν επηρέασε την ανάπτυξη των γαλακτικών
description: In this study, a deep eutectic solvent was created by mixing choline chloride salt with glycerol. This solvent is eco-friendly and was evaluated for its ability to recover polyphenolic antioxidants from powdered dry lemon peel, a by-product of food industry. The evaluation was based on the optimization of extraction by implementing a central composite design. The independent variables that were studied were the water concentration (CW) of the solvent, the liquid to solid ratio (RL/s) and the extraction time (t). The results showed that under the optimized conditions, the extraction yield of total polyphenols (YTP) and antiradical activity (AAR) were 24,23 mg GAE g-1 dry weight (dw) και 35,65 μm ΤRE g-1 dw respectively. The extract with the highest yield of total polyphenols was added to non- carbohydrate lemonade soft drink and the final product was studied for its antioxidant activity, total phenolic content, physicochemical parameters such as pH and total soluble solids and microbiological stability. Stability tests of the prepared soft drink were performed during storage (0, 15 and 30 days) at temperatures of 4, 25 and 45°C, compared to the corresponding soft drink with artificial preservatives. In the study of beverage stability, both antioxidant activity and total phenolic content showed similar variations in all samples, with antioxidant activity increasing on day 15 of storage, while total phenolic content decreased at the same storage time. In addition, no microbial alteration was observed during the storage of the samples, and no antifungal activity was also observed. Finally, the ability of the extract that obtained under optimal conditions was studied for its ability to inhibit bacterial growth (pathogenic and lactic acid bacteria) by the method of well diffusion agar. The extract inhibited the growth of pathogenic bacteria and did not affect the growth of lactic acid bacteria